Trykhøjdemåler

En trykhøjdemåler i en GPS-modtager giver muligheden for at måle højden over havet mere nøjagtigt end via GPS-systemet. Dette kan lade sig gøre fordi lufttrykket tryk falder systematisk med højden, så man nogenlunde præcist kan beregne højden ud fra trykket. Det kan være en fordel hvis man interesserer sig for højder, da GPS-systemets højdenøjagtighed kan være yderst upræcis.

Flere dyrere GPS-modtagere har trykhøjdemåler indbygget, heriblandt Garmin GPS 60-S-modeller, Garmin Dakota 20, Garmin eTrex Summit og Vista modellerne, og Garmin Geko 301.

Da det grundlæggende lufttryk varierer med vejret, er det typisk nødvendigt at kalibrere højdemåleren samme dag som man bruger den, for at få nogenlunde nøjagtige højdeangivelser. En variation i lufttrykket (eller en kalibreringsfejl) på 1 hPa svarer groft sagt til en forskel i højdeangivelsen på 10 m.